Document ID: 32012R0116
Publication Date: 2012-02-09

Title and Content:
VYKONÁVACIE NARIADENIE KOMISIE (EÚ) č. 116/2012
z 9. februára 2012,
ktorým sa mení a dopĺňa nariadenie Rady (ES) č. 872/2004 o ďalších reštriktívnych opatreniach voči Libérii
EURÓPSKA KOMISIA,
so zreteľom na Zmluvu o fungovaní Európskej únie,
so zreteľom na nariadenie Rady (ES) č. 872/2004 o ďalších reštriktívnych opatreniach voči Libérii (1), najmä na jeho článok 11 písm. a) a b),
keďže:
(1)
V prílohe I k nariadeniu (ES) č. 872/2004 sa uvádza zoznam fyzických a právnických osôb, orgánov a subjektov, na ktoré sa podľa tohto nariadenia vzťahuje zmrazenie finančných prostriedkov a hospodárskych zdrojov; V prílohe II k nariadeniu (ES) č. 872/2004 je uvedený zoznam príslušných orgánov, ktorým sú udelené osobitné funkcie spojené s vykonávaním tohto nariadenia.
(2)
Sankčný výbor Bezpečnostnej rady Organizácie Spojených národov vo svojom rozhodnutí č. SC/10510 z 23. decembra 2011 rozhodol o zmene a doplnení zoznamu osôb, skupín a subjektov, na ktoré by sa malo uplatňovať zmrazenie finančných prostriedkov a hospodárskych zdrojov. Príloha I by sa preto mala zodpovedajúcim spôsobom zmeniť a doplniť.
(3)
Rovnako by sa mala aktualizovať príloha II k nariadeniu (ES) č. 872/2004 na základe najnovších informácií o príslušných orgánoch, ktoré poskytli členské štáty.
(4)
Prílohy I a II k nariadeniu (ES) č. 872/2004 by sa preto mali zodpovedajúcim spôsobom zmeniť a doplniť.
PRIJALA TOTO NARIADENIE:
Článok 1
Príloha I k nariadeniu (ES) č. 872/2004 sa týmto mení a dopĺňa tak, ako je stanovené v prílohe I k tomuto nariadeniu.
Článok 2
Príloha II k nariadeniu (ES) č. 872/2004 sa nahrádza prílohou II k tomuto nariadeniu.
Článok 3
Toto nariadenie nadobúda účinnosť dňom nasledujúcim po jeho uverejnení v Úradnom vestníku Európskej únie.
Toto nariadenie je záväzné v celom rozsahu a priamo uplatniteľné vo všetkých členských štátoch.
V Bruseli 9. februára 2012

Classification:
Level 1 Topics: 100161
100143
Level 2 Topics: 100280
100170
Level 3 Topics: 5424
3474
All Topics: 1617
3483
3870